hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ru sk sk hu hu hu hu en hu sk hu ru hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu fr en en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en fr zh sk pl fr de oc zh sk pl fr de el de sk en hu hu hu hu hu hu hu hu hu hu fr hu sk zh fr el hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Magyar Liberális Párt – Wikipédia
A Magyar Liberális Párt (röviden MLP vagy Liberálisok) egy magyarországi, önálló frakcióval nem rendelkező parlamenti párt, amelyet 2013 áprilisában hozott létre Fodor Gábor, a Fidesz egykori alelnöke és az SZDSZ korábbi elnöke.[2][3] Politikáját alapvetően liberálisként határozza meg.[1] Budapesten és a megyeszékhelyeken rendelkezik tagokkal, országszerte kiépült megyei szervezetei vannak. Fodor 2019-ben lemondott a párt vezetéséről, helyét Bősz Anett vette át, majd a párt a DK frakciójához csatlakozott. A 2022-es választásokon Bősz is mandátumát vesztette.
1051 Budapest, Hercegprímás utca 18.
LIFT – Liberálisok Fiatalok Társasága
Liberálisok és Demokraták Szövetsége Európáért
A Wikimédia Commons tartalmaz Magyar Liberális Párt témájú médiaállományokat.
Politikai programját „Együttérző liberalizmusnak” nevezték el.[4]
A Liberálisok nem az SZDSZ utódpártja – vélik, hogy az SZDSZ erényeit és hiányosságait nem kell letagadni, de a Magyar Liberális Párt befejezettnek és „feltámaszthatatlannak” tekinti az SZDSZ politikai programját, és új alapokra akarja építeni a magyar liberalizmust. Az új program azért viseli az „együttérző” jelzőt, mert az SZDSZ korábbi kommunikációja nem tudta meggyőzni az embereket, hogy a liberalizmus az együttérzésre épül. Az MLP azért is kritikával illeti – és ezen változtatni is kíván –, mert az SZDSZ nem kívánt az emberekhez szólni, inkább egy szűk szavazótáborral működött. Az MLP szerint Magyarországon egy félmilliós liberális szavazótábor él.
Oktatáspolitikájuknak fő eleme a decentralizáció. Az állami központosítás eltörlése, az iskolák újbóli önkormányzati irányítás alá való helyezése. Állításuk szerint „sehol a világon nem működik önfenntartó felsőoktatás, de minden oktatásra fordított adóforint többszörösen megtérül. A válságból kivezető egyetlen út a humán tőke fejlesztése”.[5] Az oktatási rendszernek ki kell vennie a részét az egészséges életmódra való nevelésében, vissza kívánják fordítani a kórházak államosítási folyamatát,[6] valamint az egészségügyi dolgozók tisztességes bérezését is biztosítani kell.
A párt számára fontos a szabad verseny igazságosságának fenntartása, valamint a monopóliumok és kartellek elleni fellépés. Elgondolásuk szerint az állam nem avatkozhat bele a szabad piaci versenybe, ahelyett a piac felpezsdítését kell elérnie a piaci szereplők versenyeztetésével. A Liberálisok szerint szociális védőhálóra szükség van, mert a jelenlegi rendszer nem tesz eleget ezen védőháló megfelelő szintű kiépítésének. A kiutat a Liberálisok az átképzési lehetőségek és munkahelyteremtő beruházások ösztönzésében látják, ami az elmaradott országrészek felemelkedésének kulcsa.
Az MLP komoly kritikával illeti a jelenlegi alaptörvényt, bár leszögezik, hogy nem vonnák vissza azonnal. Szerintük egy alkotmánynak konszenzuson kell alapulnia, mert a lakosság csak egy sokak által támogatott alkotmánnyal ellátott társadalomban képes funkcionálni.
A Liberálisok így írnak a mai magyarországi jobboldalról: „A jobboldal nemzetfelfogása az »örök nemzet« romantikus, 19. századi ideáján alapul: a nemzetet úgy kezeli, mint öröktől fogva létező, etnikailag homogén közösséget. Ez hibás elképzelés, hiszen a nemzet létrejöttében nem a származás, hanem a közös élmények, a közösen megélt sors, és az évszázadok alatt kifejlődött nyelv a meghatározóak”.
A Magyar Liberális Párt elnökei
Boruzs András – pártigazgató
Sermer Ádám – ügyvivő
Szabadai Viktor – ügyvivő; Pest megyei elnök
Fülöp Zoltán – ügyvivő; Békés megyei elnök
Vékás Sándor – budapesti elnök
A Magyar Liberális Párt ifjúsági szervezete a LIFT – Liberális Fiatalok Társasága. Céljuk a liberális érzelmű fiatalok képviselete, érdeklődésük felkeltése a politika iránt, a fiatalokat megszólító programok szervezése, valamint a párton belüli képviselet. A szervezet elnöke Gergely Bence.
2015 novemberében az európai liberális párt, a Liberálisok és Demokraták Szövetsége Európáért Párt (ALDE) Budapesten tartotta kongresszusát, Orbán Viktor miniszterelnök "illiberális állam" kijelentése miatt. Ezen a kongresszuson a Magyar Liberális Pártot a román Liberálisok és Demokraták Szövetségével együtt teljes jogú párttagnak szavazták meg a küldöttek.[7]
2014. január 14-én az Összefogás[8] nevű ellenzéki pártszövetség tagja lett. A szövetség célja a 2014-es magyarországi országgyűlési választásokon a második Orbán-kormány leváltása volt, amely azonban nem sikerült, de Fodor Gábor mandátumot szerzett. A pártelnök ezután bejelentette, hogy az Összefogás felbomlása és a nehéz anyagi helyzetük miatt nem indulnak a 2014-es európai parlamenti választáson.[9]A 2014-es önkormányzati választásokon főpolgármester-jelöltjük Bodnár Zoltán volt. A választáson legvégül 2,1%-ot ért el, ami 12 451 szavazatot jelent.
A 2018-as országgyűlési választást megelőzően a Magyar Liberális Párt elnöke, Fodor Gábor bejelentette, hogy közösen fognak indulni az MSZP-vel és a Párbeszéddel.[10] A választáson a párt 11,91%-ot ért el az MSZP-Párbeszéd listájával, ezzel a harmadik legtámogatottabb pártok tagja lett.[11] Később Bősz Anett, aki a Párbeszéd frakciójának tagja lett[12] kilépett a frakcióból egy megállapodás miatt, ami sajtóértesülések szerint az MSZP évi 60 millió forintos támogatásáról szól a Liberálisok számára.[13] A kilépés az eredetileg ötfős frakció megszűnését vonta volna maga után, de a független Mellár Tamás jelezte, hogy beül Bősz megüresedett helyére a frakcióban, megmentve azt a megszűnéstől.[14] A megállapodásban foglaltak felvethetik a tiltott pártfinanszírozás lehetőségét, de mivel jogilag ez inkább csak szándéknyilatkozat volt, igazából senkit nem kötelez semmire.[15]
2019. április 5-én a párt tagsága bejelentette, hogy nem indulnak a 2019-es európai parlamenti választáson.[16]
A 2019-es önkormányzati választások előtt, 2019. augusztus 27-én Fodor bejelentette lemondását a párt elnöki tisztéből arra való indoklással, miszerint „a Fidesz által kialakított autoriter rendszer elleni fellépésre csak új típusú ellenzéki együttműködés kialakításával van lehetőség, az ő személye pedig nem alkalmas ennek a szövetségi politikának a kialakítására”.[17]
Fodor lemondása után a november végén tartott tisztújítás során Bősz Anett lett a Liberálisok elnöke. A párt tagsága ekkor 100 főt számlált, a küldöttgyűlés 13 tagból állt.[18] Egy hétre rá Bősz bejelentette, hogy a párt csatlakozik a DK parlamenti frakciójához. A párt szerint így eredményesebben tudnak harcolni az Orbán-kormány szabadságkorlátozó politikájával szemben.[19]
A párt a DK-val közösen részt vett a 2021-es ellenzéki előválasztáson és a 2022-es országgyűlésin is. Az MLP miniszterelnök-jelöltet ezúttal nem állított, helyette Dobrev Klárát támogatták.[20] A végül Márki-Zay Péterrel induló Egységben Magyarországért tagjaként indult Bősz Anett is, a pártszövetség azonban vesztett, a lista 163. helyén szereplő Bősz pedig egyéniben is kikapott, így elvesztette mandátumát.[21][22]
**Az MSZP-Párbeszéd listáján indulva.
***Az Egységben Magyarországért tagjaként.
↑ a b Vokskabinː Magyar Liberális Párt
↑ Fodor Gábor hídszerepre tör, Bokros elakadt – Népszabadság, 2013. március 27.
↑ Fodor: Ez a jövő, amaz pedig a múlt – Index, 2013. április 27.
↑ Liberálisok. Az együttérző liberalizmus programja
↑ A párt oktatáspolitikája. (Hozzáférés: 2014. augusztus 10.)
↑ A párt egészségügy-politikájának összefoglalása. (Hozzáférés: 2014. augusztus 10.)
↑ Liberalisok and ALDE Romania become ALDE Party member parties. ALDE Party. [2017. február 22-i dátummal az eredetiből archiválva]. (Hozzáférés: 2016. január 24.)
↑ Az „Összefogás” neve 2014. március 6-tól „Kormányváltás”-ra módosult a hasonló nevű Összefogás Párt miatt.
↑ Fodor Gábor pártja nem indul az EP-választáson – hvg.hu, 2014. április 9.
↑ Íme Fodor Gábor újabb politikai sikere! Index, 2018. január 15.
↑ Az országos listás választás eredménye 2018. április. 8
↑ Burány Sándor és Bősz Anett átül a Párbeszéd frakciójába Index, 2018. április 21.
↑ A liberális Bősz Anett kilép, megszűnhet a Párbeszéd frakciója Index, 2018. május 18.
↑ Mellár Tamás feltámasztja a Párbeszéd-frakciót, beül Bősz Anett helyére Mérce, 2018. május 20.
↑ Itt a dokumentum, amin összeveszett Fodor és az MSZP 24.hu, 2018. május 18.
↑ Péter, Bohus: Elfogytak a Liberálisok, nem indulnak az EP-választáson (magyar nyelven). index.hu, 2019. április 5. (Hozzáférés: 2019. április 5.)
↑ Kálmán Attila: Fodor Gábor lemondott a Liberális párt vezetéséről. 24.hu, 2019. augusztus 27. (Hozzáférés: 2019. augusztus 27.)
↑ Fodor Gábor helyett Bősz Anett vezeti mostantól a Liberálisokat Index, 2019. december 2.
↑ A liberális Bősz Anett belép a DK-frakcióba Index, 2019. december 9.
↑ Közösen indul az előválasztáson a DK és a Liberálisok (magyar nyelven). https://azonnali.hu/, 2021. május 22. (Hozzáférés: 2021. május 22.)
↑ Bősz Anett az NVI listájan NVI.hu, 2022. április 9.
↑ Több mint húsz ellenzéki képviselő bukta helyét a kudarc miatt 24.hu, 2022. április 4.
A Magyar Liberális Párt honlapja
Politikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Magyar_Liberális_Párt&oldid=25312531”
Utoljára szerkesztve 2022. szeptember 27., 11:28-kor
A lap utolsó módosítása: 2022. szeptember 27., 11:28
A lap szövege CC BY-SA 3.0 alatt érhető el, ha nincs külön jelölve.